hindi, hindi ko itatakwil, ngunit ano na ang nangyari, anak ka ng dios? si juanito ay malayo na: nakitang lumalapit ang isang guardia at natakot na baka siya hulihin. nang magkagayon ay tumungo si basilio sa unibersidad upang tingnan kung baka sakaling bukas ang kalihiman at upang makatanggap ng balita. nakalapat ang pintuan ng kalihiman at sa bahay na iyon ay may di karaniwang kilusan. akyat manaog sa mga hagdanan ang mga prayle, militar, pulistas, matatandang abogado at mediko, upang ihandog marahil ang kanilang tulong sa may kapanganiban. natanaw sa malayo ang kaibigan niyang isagani, na, namumutla at bago ang anyo, taglay ang boong gilas kabataan, na nag uulat sa ilang kasama sa pag aaral at inilalakas ang pagsasalita na waring walang kabuluhan sa kaniya ang madingig man ng lahat. kahalayhalay, mga ginoo, kahalayhalay na ang isang pangyayaring gangganiyan lamang ay makapagpatakbo sa atin at mapailas tayong wariy mga langaylangayan dahil lamang sa ang panakot upo ay gumalaw!